Diari Oficial de la Generalitat Valenciana


Sumari del DOGV 7044, del 12-06-2013 (2013/5973)

RESOLUCIÓ de 28 de maig de 2013, del Rectorat de la Universitat Jaume I, per la qual es convoca una oferta pública per a la selecció de dues places de personal investigador d'aquest organisme, amb contracte laboral temporal per obra o servei a temps parcial. Proyecte «Un programa longitudinal, multicomponente y multiagente para el aprendizaje de la amistad de niños y niñas rechazados de 8-11 años en un contexto interpersonal positivo. Codi 12I334.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7044

Data del DOGV
:   12-06-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/5973


Data del document
:   29-05-2013

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 28 de maig de 2013, del Rectorat de la Universitat Jaume I, per la qual es convoca una oferta pública per a la selecció de dues places de personal investigador d'aquest organisme, amb contracte laboral temporal per obra o servei a temps parcial. Proyecte «Un programa longitudinal, multicomponente y multiagente para el aprendizaje de la amistad de niños y niñas rechazados de 8-11 años en un contexto interpersonal positivo. Codi 12I334. [2013/5973]  
El Rectorat de la Universitat Jaume I, fent ús de les competències que li confereix la legislació vigent, convoca una oferta pública de personal investigador d'acord amb les bases següents:  
  
Primera. Denominació del lloc de treball  
Personal investigador.  
  
Segona. Retribució íntegra mensual  
La retribució íntegra mensual, inclosa la part proporcional de les pagues extres, serà de 729,87 euros en concepte de sou base.  
  
Tercera. Objecte i període  
Col·laborar en la realització del projecte d'investigació: «Un programa longitudinal, multicomponente y multiagente para el aprendizaje de la amistad de niños y niñas rechazados de 8-11 años en un contexto interpersonal positivo. Codi 12I334, amb funcions de tècnic/a superior de suport a la investigació en les següents tasques:  
- Documentació científica.  
- Elaboració de fitxers de dades.  
- Gravació i edició de vídeos.  
- Realització d'anàlisis estadístics.  
- Elaboració de qüestionaris, escales i altres tècniques d'avaluació.  
  
- Avaluació de les relacions entre iguals, de les dinàmiques socials i de les competències socioemocionals.  
- Aplicació de programes d'intervenció que milloren la competència socioemocional dels alumnes rebutjats.  
- Seguiment de casos.  
La duració prevista d'aquest contracte serà de dos mesos. En tot cas, la duració del contracte estarà vinculada a la duració del projecte i la disponibilitat pressupostària d'aquest. La tasca es realitzarà a les dependències de la Universitat Jaume I i en els centres escolars pùblics que participen en el projecte.   
El període de prova establert serà el que s'indique en la legislació laboral en vigor.  
  
Quarta. Jornada de treball  
A temps parcial (20 hores setmanals).  
  
Cinquena. Requisits dels aspirants  
- Ser espanyol o espanyola o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors, en els termes en què aquesta es trobe definida en el Tractat Constitutiu de la Comunitat Europea. Així mateix, s'hi poden presentar aspirants amb nacionalitat diferent a l'esmentada anteriorment, i només caldrá complir els requisits establits en la normativa vigent. Qui obtingua l'adjudicació del lloc de treball oferit ha d'acreditar, com a mínim, el permís de treball i de residència, en el moment de la contractació.  
  
- Tenir complits 16 anys.  
- Estar en possessió del títol llicenciatura en psicologia o psicopedagogia. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.  
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
Aquests requisits han de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada pel personal aspirant, aquesta es considerarà defecte inesmenable i es resoldrà amb la seua exclusió en el procediment.  
  
Sisena. Mèrits preferents  
- Coneixements i experiència en recerca i classificació de documentació científica.  
- Coneixements i experiència en avaluació de les relaciones entre iguals, de les dinàmiques socials i de les competències socials.  
- Coneixements i experiència en gravació i edició de vídeos.  
- Coneixements i experiència en l'aplicació de programes d'intervenció que milloren la competència social.  
- Elaboració de fitxers de dades i anàlisis estadístics.  
- Possibilitats de flexibilitzar el seu horari.  
- Habilitats per a relacionar-se amb xiquets i xiquetes i amb professionals de l'educació.  
- Coneixements de la llegua pròpia i d'idiomes estrangers.  
  
Setena. Sistema selectiu de la plaça  
Per part de la comissió encarregada de resoldre aquesta selecció, es valorarà els currículums dels aspirants d'acord amb el barem que figura en l'annex II. La comissió pot, si ho considera oportú, realitzar una prova i/o entrevista als aspirants. En el supòsit de realitzar la prova aquesta serà eliminatòria i podrà ser teòrica i/o pràctica; es puntuarà de 0 a 10 punts, i serà necessari obtenir un mínim de 5 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora pot declarar desert el procediment de selecció en què cas que valorats els mèrits i, si és el cas, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.  
  
Huitena. Comissió avaluadora  
La comissió avaluadora té l'estructura que figura en l'annex III d'aquesta convocatòria.  
Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
El president pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació del tribunal s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Per a qualsevol aclariment sobre la convocatòria, les persones interessades poden dirigir-se al professor Francisco Juan García Bacete (Telèfon 909 256 422, 455 469 069, ).  
  
  
  
Novena. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir de l'endemà a la seua publicació en el Diari Oficial de la Comunitat Valenciana.  
A la sol·licitud s'unirà la documentació següent:  
a) Una fotocòpia del document nacional d'identitat.  
b) Currículum, amb els mèrits justificats documentalment.  
En l'apartat «Codi» de la sol·licitud ha de figurar el número 14266.  
  
Les instàncies presentades a les oficines de correus han de complir amb el procediment establert en l'article 205.3 del Reglament dels Serveis de Correus: les instàncies s'han de presentar en sobre obert perquè l'empleat estampe el segell de dates en el part superior esquerra de les sol·licituds, i hi ha de figurar amb claredat el nom de l'oficina i la data.  
  
No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre l'autenticitat d'aquells, així com les seues dades que figuren en la instància, sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, han de presentar declaració jurada o promesa d'aquest que no està separat de dret del seu cònjuge i, si és el cas, del fet que l'aspirant viu a costa seu o està a càrrec seu.  
  
Deu. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-ho.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, siti en la segona planta de l'Edifici Rectorat i Serveis Centrals, Campus del Riu Sec de la Universitat Jaume I, i en la següent adreça d'Internet: .  
  
  
Onze. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, poden ser impugnats per part de les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, pot revisar les resolucions de la comissió avaluadora, d'acord amb l'esmentada norma.  
  
Castelló de la Plana, 29 de maig de 2013.- El rector: Vicent Climent Jordá.  
  
  
ANNEX I  
Sol·licitud  
  
DADES PERSONALS  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca i província:   
  
Codi: 14427.  
  
SOL·LICITE  
L'admissió en el procés selectiu per a cobrir una plaça temporal d ..., convocat per la Resolució de data ..., publicada en el Diari Oficial de la Comunitat Valenciana número ...  
  
DECLARE  
Que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
  
(Firma)  
  
..., ... d ... de 20...  
  
RECTORAT DE LA UNIVERSITAT JAUME I  
  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús diferent d'aquell per al qual van ser sol·licitades, d'acord amb la Llei Orgànica 15/1999, de Protecció de Dades de Caràcter Personal. Podeu exercir, per escrit, els drets d'accés, rectificació, cancel·lació i, si escau, d'oposició, davant el Servei de Recursos Humans d'aquesta universitat.  
  
  
ANNEX II  
Barem  
  
  
1. Formació relacionada amb el projecte i perfil de la plaça: 35 punts.  
- Expedient acadèmic de la titulació d'accés: fins a 20 punts.  
- Altres titulacions universitàries: fins a 5 punts.  
- Formació de postgrau relacionada amb el projecte d'investigació: fins a 10 punts.  
2. Contractes i beques relacionats amb el projecte i perfil de la plaça: fins a 20 punts.  
3. Investigació relacionada amb el projecte i perfil de la plaça (participació en projectes, publicacions, comunicacions i pòsters, etc.): fins a 20 punts.  
4. Altres mèrits demostrables (Idiomes d'interès científic, llengua pròpia, ofimàtica, docència, voluntariat, etc.): fins a 5 punts.  
5. En el supòsit de realitzar una entrevista, fins a 20 punts.  
Serà possible aplicar coeficients correctors que mesuren l'adequació dels mèrits al·legats al perfil de la plaça.  
  
  
ANNEX III  
Comissió avaluadora  
  
Comissió avaluadora titular:  
President: un vicerector o vicerectora de la Universitat Jaume I.  
Vocals: tres en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que hi actuarà com a secretari o secretària amb veu però sense vot.  
  
Comissió avaluadora suplent: la mateixa estructura.